**Gazdasági összefoglaló, közbeszerzési összesítő (2018.05.28.-2018.06.03.)**

**Bemutatták a Romániai Kis- és Középvállalatok Fejlesztése (SMEs Growth Romania) programot.** A Norvég és EGT Alapok által finanszírozott kkv-fejlesztési programot Knut Ringstad, az Innovation Norway bukaresti képviselője mutatta be. A program teljes költségvetése 45 millió euró, ebből az első pályázati kiírás 21 millió eurót tesz ki. A pályázat célja romániai vállalatok, főként kkv-k támogatása. A norvég alapokból elsősorban „zöld” ipari, ITC, valamint „kék” (tengeri ágazat) fejlesztéseket támogatnak.

<http://www.nyugatijelen.com/jelenido/kkv_fejlesztes_norveg_forrasokbol.php>

**Növeli brassói és temesvári gyárainak termelési kapacitását az Ursus sörgyár tulajdonosa, a japán Asahi Breweries.** Az Asahi csoport tavaly vásárolta meg az Ursus Breweries Rt.-t több más közép-európai leányvállalattal egyetemben a dél afrikai SAB Millertől. Az 1400 alkalmazottat foglalkoztató Ursus a legnagyobb romániai sörgyártó, piaci részesedése 36 százalék körül mozog. A vállalat mindhárom vezető márkája, a Timișoreana, az Ursus és a Ciucaș is erdélyi eredetű. Jelenleg Romániában az Ursus Breweries termékei a legnépszerűbbek a prémium, a középkategóriás, valamint az olcsó sörök között is. A **22 millió eurós befektetésre** idén kerül sor.

<http://www.maszol.ro/index.php/gazdasag/96998-huszonketmillio-eurot-fektetnek-a-japanok-ket-erdelyi-sorgyarba>

**Tárgyalásokat folytat a Bosch a kolozsvári önkormányzattal arról, hogy a vállalat a városban tesztelhesse az önvezető autókra kifejlesztett technológiáit**. A Bosch egyik fő tevékenységi területét Kolozs megyében az önvezető autókkal kapcsolatos technológiák fejlesztése teszi ki, mint a különböző radar- és videóeszközök, vagy a mesterséges intelligenciára alapuló önvezető technológiák. A Bosch már jó pár éve dolgozik Kolozs megyében vezetést segítő vagy helyettesítő megoldásokon. A vállalat világszinten is a terület egyik legjelentősebb innovátora, amely számos nagy autógyárral is együttműködik. A tervek között az is szerepel, hogy a német nagyvállalat egy tesztpályát építene a környéken.

<http://penzcsinalok.transindex.ro/hir/20180528-a-bosch-onvezeto-autokat-tesztelne-kolozsvaron>

**Szabadidős övezetet alakítanak ki a Kolozsvárt átszelő Szamos folyó tíz kilométeres szakaszán.** A tervek szerint négy új gyalogos és kerékpáros hidat is építenek a folyón, de a sportcsarnok előtti teret is átalakítják, ahol évszaktól függően korcsolyapályát alakítanak ki, vagy kulturális tevékenységeket tartanak. Az önkormányzat által kiírt pályázat nyertese, José Mayoral Moratilla spanyol tervező szerint a folyó ugyan kettészakítja a várost, azonban nem akadályként, hanem találkozási pontként kellene rá tekinteni. A tervezési szakasz 2019 elején fejeződhet be, majd **ezt követően közbeszerzési eljárást hirdetnek a munkálatok kivitelezésére**.

<https://kronika.ro/erdelyi-hirek/kerekparsavokat-es-gyalogoshidakat-is-epitenek-az-ujragondolt-szamos-parton>

**Június elsejétől újra indultak a turistajáratok az aradi reptérről**. A Megyei Tanács közleménye szerint idén is két utazási iroda, a Prestige Tour és a Christian Tour működteti majd a charter járatokat, amelyek célállomása a kedvelt törökorzsági üdülőhely lesz, Antalya. A reptér fenntartója, az Arad Megyei Tanács tavaly óta komoly erőfeszítéseket tett a – többnyire a Temesvári Nemzetközi Repülőtér árnyékában működő – létesítmény „újraélesztésére”, de a próbálkozások rendre kudarcba fulladtak. Az utóbbi években felújított repülőtér igazgatója, Ovidiu Moșneag szerint bizalomra ad okot, hogy az első idei járatokra már mind elkeltek a helyek. Tavaly egyébként – az antalyai járatoknak köszönhetően megközelítette a 11 ezret az utasok száma az aradi repülőtéren.

<http://www.maszol.ro/index.php/gazdasag/97093-ujraindulnak-a-turistajaratok-az-aradi-repterr-l>

**A Főkonzulátus Külgazdasági Irodáját érintő fontosabb gazdasági események:**

**2018. május 31-én Telegdi Andrea KGA részt vett a Mendola cégcsoport megalapításának 25 éves évfordulója alkalmából szervezett ünnepségen.** A cégcsoportot Székely Zsuzsanna és Székely Tibor kolozsvári magyar vállalkozók hozták létre, kezdetben használt ruhákkal kereskedtek, majd nemsokára rá háztartási és lakás textíliák forgalmazására vállalkoztak. Jelenleg ezen a területen ők Romániában a legnagyobbak, és több mint 10 saját márkával is jelen vannak a piacon. A csoporthoz mára 6 vállalat tartozik: a használtruha nagykereskedéstől kezdve, háztartási és lakástextileket forgalmazó vállalaton át szállítmányozási, logisztikai és ingatlanberuházó vállalatokig. A csoport **üzleti forgalma 2017-ben megközelítette a 20 millió eurót és 418 alkalmazottat foglalkoztatott, amelynek számottevő többsége magyar**. Az ünnepségen részt vettek a cégcsoport külföldi partnerei, a legfontosabb kolozsvári vállalkozók, a helyi önkormányzatok képviselői, az RMDSZ vezetői, valamint régi és új alkalmazottak.

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |  |
| --- | --- | --- | --- | --- | --- |
| **Ágazat** | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **ÉPÍTKEZÉSEK** | **építkezések és felújítások közbeszerzése** | **A Megyei Tanács gondozásában levő zilahi, Avram Iancu utca. 29. szám alatti ingatlan energiahatékonyságának növelése** (tervezés + kivitelezés) (Szilágy megye) | 2018.07.09. | 252.933,39 | **JUDETUL SALAJ**, Cím: Str. 1 Decembrie 1918, nr. 12, Cod postal: 450058, Zalau, Romania, E-mail: licitatiesj@cjsj.ro, Telefon: +40 260614120, Fax: +40 260661097, www.cjsj.ro |
|  | **építkezési szolgáltatások közbeszerzése** | **Teherautók és egyéb munkagépek kölcsönzése vezetővel** (Kolozs megye) | 2018.07.02. | 3.051.084,70 | **Regia Autonoma a Domeniului Public Cluj-Napoca**, Cím: Calea Someseni, nr. 2, Cod postal: 400388, Cluj-Napoca, Romania, E-mail: office@radpcj.ro, Telefon: +40 264552666, Fax: +40 264444576, www.radpcj.ro |
| **IPARI BERENDEZÉSEK** | **ipari berendezések közbeszerzése** | **Áramátalakítókhoz árammennyiség-mérők beszerzése** (Kolozs megye) | 2018.07.05. | 18.731,88 | **Societatea De Distributie a Energiei Electrice Transilvania Nord SA**, Cím: Str. Berăriei, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **IT&C** | **informatikai eszközök és szoftverek közbeszerzése** | **Hordozható számítógépek beszerzése** (Kolozs megye) | 2018.07.10. | 41.978,61 | **UNIVERSITATEA TEHNICA DIN CLUJ NAPOCA**, Cím: Str. Memorandumului, nr. 28, Cod postal: 400114, Cluj-Napoca, Romania, E-mail: utcn.licitatie@utcluj.ro, Telefon: +40 264401299, Fax: +40 264594831 |
|  | **informatikai eszközök és szoftverek közbeszerzése** | **Hordozható és asztali számítógépek beszerzése** (Temes megye) | 2018.07.16. | 79.101,71 | **ANAR-ADMINISTRATIA BAZINALA DE APA BANAT**, Cím: Str. Mihai Viteazu, nr. 32, Timisoara, Cod postal: 300222, Romania, E-mail: lenuta.casalean@dab.rowater.ro, Telefon: +40 721891791, Fax: +40 256491798 |
| **SZOLGÁLTATÁSOK** | **topográfiai, kataszteri, geodéziai szolgáltatások közbeszerzése** | **Több Szilágy megyei útszakasz korszerűsítésének megtervezése** | 2018.07.09. | 92.777,11 | **JUDETUL SALAJ**, Cím: Str. 1 Decembrie 1918, nr. 12, Zalau, Cod postal: 450058, Romania, E-mail: licitatiesj@cjsj.ro, Telefon: +40 260614120, Fax: +40 260661097, www.cjsj.ro |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **köztisztasági szolgáltatások közbeszerzése** | **Temesvár utcáinak tisztítása** (Temes megye) | 2018.07.09. | 21.647.183,40 | **Municipiul Timisoara**, Cím: Str. Bv.C.D.Loga, nr. 1, Timisoara, Cod postal: 300030, Romania, E-mail: lucretia.schipor@primariatm.ro, Telefon: +40 256408367, www.primariatm.ro |
|  | **takarítási szolgáltatások, tisztító- és testápoló termékek** | **Tisztítószerek beszerzése** (Kolozs megye) | 2018.07.02. | 63.476,30 | **UNIVERSITATEA TEHNICA DIN CLUJ-NAPOCA**, Cím: Str. Memorandumului, nr. 28, Cluj-Napoca, Cod postal: 400114, Romania, E-mail: utcn.licitatie@utcluj.ro, Telefon: +40 264401296, Fax: +40 264594831 |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | |